Ενεργειακά ισοζύγια και εκπομπές αερίων θερμοκηπίου σε δενδρώδεις καλλιέργειες
Creators: name: Κατσίκα, Γεωργία Κωνσταντίνου
Publisher: name: Aristotle University of Thessaloniki
Year: 2022
Subjects: Ενεργειακή ανάλυση
Εκτίμηση του κύκλου ζωής
Ανθρακικό αποτύπωμα
Energy analysis
Life cycle assessment
Carbon footprint

description: Η παρούσα μελέτη διενεργήθηκε με σκοπό την ανάδειξη των αποτελεσματικότερων ως προς την κατανάλωση ενέργειας και νερού ποικιλιών ροδάκινου στην περιοχή της Βέροιας, στην Περιφερειακή Ενότητα Ημαθίας της Κεντρικής Μακεδονίας. Οι ποικιλίες χωρίστηκαν σε δύο ομάδες με βάση την περίοδο συγκομιδής τους, σε πρώιμες και όψιμες και μελετήθηκαν κατά τη διάρκεια ενός καλλιεργητικού έτους. Οι οπωρώνες επιλέχθηκαν με αναλογική στρωματοποιημένη τυχαία δειγματοληψία και τα δεδομένα συλλέχθηκαν από τα πληροφοριακά δελτία των παραγωγών μέσω του Αγροτικού Συνεταιρισμού Νέος Αλιάκμων που παρακολουθεί τα αγροτεμάχια, στα οποία εφαρμόζεται ένα ολοκληρωμένο σύστημα διαχείρισης. Συνολικά 21 αγροτεμάχια (10 πρώιμα, 11 όψιμα) συμμετείχαν στην έρευνα. Για την ενεργειακή ανάλυση ελήφθησαν υπόψη όλοι οι συντελεστές παραγωγής, καθώς και το τελικό προϊόν, μεταφρασμένα σε μονάδες ενέργειας, ενώ στη συνέχεια έγινε αποτίμηση των εκπομπών αερίων του θερμοκηπίου και της κατανάλωσης νερού. Τα αποτελέσματα έδειξαν ότι ενώ οι πρώιμες ποικιλίες είχαν γενικά χαμηλότερες εισροές ενέργειας, οι δείκτες της παραγωγικότητας της ενέργειας και της αποτελεσματικότητας χρήσης ενέργειας ήταν υψηλότεροι για τις όψιμες ποικιλίες. Η σημαντικότερη εισροή ενέργειας και στις δύο ομάδες ήταν τα καύσιμα και ακολουθούσαν η άρδευση, τα λιπάσματα και η χρήση μηχανημάτων. Ακόμη οι όψιμες ποικιλίες είχαν καλύτερη απόδοση και στους δείκτες του ανθρακικού και του υδατικού αποτυπώματος. Τα συμπεράσματα που εξήχθησαν σχετικά με τους παραπάνω δείκτες ανάγουν τις όψιμες ποικιλίες ως καταλληλότερες για καλλιέργεια στην εν λόγω περιοχή, καθώς φαίνεται πως αξιοποιούν αποτελεσματικότερα την ενέργεια που δαπανάται κατά την παραγωγή τους, έχουν χαμηλότερες εκπομπές αερίων του θερμοκηπίου και καταναλώνουν μικρότερη ποσότητα νερού ανά μονάδα τελικού προϊόντος. Τέλος, είναι χρήσιμο να ειπωθεί πως σε πιθανά μελλοντικά κλιματικά σενάρια που δείχνουν πως στην περιοχή της Μεσογείου θα επικρατούν μακρές περίοδοι ξηρασίας και υψηλών θερμοκρασιών κατά το θέρος με ακραίες βροχοπτώσεις, ποικιλίες με αντίστοιχη προσαρμοστικότητα θα είναι η κατάλληλη επιλογή για τον περιορισμό του ανθρακικού και υδατικού αποτυπώματος που προέρχεται από τη γεωργία.
description: The current thesis was conducted in order to highlight the most efficient peach varieties in terms of energy and water consumption in the area of Veria, municipality of the regional unit Imathia of Central Macedonia. The varieties were divided into two groups based on their harvest season, early and late and were studied during a growing year. The orchards, which were under integrated management system, were selected by proportional stratified random sampling. The data were collected by getting in contact with the producers who belong to the Agricultural Cooperative Neos Aliakmon. A total of 21 orchards (10 with early and 11 with late varieties) participated in the survey. For the energy analysis, all the production coefficients were taken into account, as well as the fruit production, converted to energy units and then the greenhouse gas emissions and water consumption were estimated. The results showed that despite the fact that early varieties generally had lower energy inputs, the energy productivity and energy efficiency ratios were higher for late varieties. Fuels had the highest energy input for both groups followed by irrigation, fertilizers and machinery. Late varieties also performed better in both carbon and water footprint indices. It seems that late varieties are more suitable for cultivation in the specific area, as they use more efficiently the energy expended during their production, have lower greenhouse gas emissions and consume less water per unit of fruit production. Finally, it is useful to note that in possible future climate scenarios with long periods of drought, high temperatures and extreme rainfall at the Mediterranean region, varieties with similar adaptability will be more suitable to limit the carbon and water footprint.